Wile E. Coyote dan Road Runner

**Wile E. Coyote** (dikenali ringkasnya sebagai "Coyote") dan **Road Runner** merupakan pasangan watak kartun dari siri kartun *[[Looney Tunes]]* dan *[[Merrie Melodies]]*. Watak-watak ini dicipta oleh pengarah animasi Chuck Jones pada tahun 1948 untuk Warner Bros., sementara templat pengembaraan mereka adalah hasil kerja penulis Michael Maltese.

Dalam setiap episod, Coyote (seekor koyote) banyak bergantung kepada pendekatan yang keterlaluan tetapi teliti (selalunya banyak menggunakan senjata, bahan letupan serta perangkap) dan bukannya pancainderanya untuk menangkap mangsanya itu (seekor burung ''roadrunner''). Premis utama siri kartun yang melibatkan mereka ialah "senjata makan tuan", di mana senjata yang digunakan sering kali gagal dalam keadaan yang memalukan.

Walaupun Coyote secara amnya senyap dalam kebanyakan kartun pendek Coyote-Road Runner, dia ada kalanya bercakap dengan loghat peringkat tinggi, dengan memperkenalkan dirinya sebagai "Wile E. Coyote - super genius", suaranya dilakonkan oleh Mel Blanc. Road Runner hanya mengeluarkan bunyi "Beep, Beep" (sebenarnya lebih kepada "Meep, Meep"), serta bunyi menjelir lidah. Bunyi "Beep, Beep" tersebut dilakonkan oleh Paul Julian.

Setakat ini, sebanyak 48 episod kartun yang dihasilkan dengan menampilkan kedua-dua watak tersebut (termasuk tiga kartun CGI pendek); kebanyakannya dihasilkan oleh Chuck Jones.

## Ciptaan
Jones mereka watak Coyote berasaskan buku Mark Twain berjudul *[[Roughing It]],*. Jones berkata dia mencipta kartun Coyote-Road Runner sebagai parodi kepada kartun "kucing dan tikus" tradisional seperti *[[Tom and Jerry]],* yang, ironinya, Jones sendiri turut menjadi pengarahnya lama kemudian.

Nama "Wile E." Coyote sememangnya permainan kata bagi perkataan Inggeris *"wily"* yang bermaksud "licik". Huruf "E" dikatakan kependekan kepada Ethelbert dalam satu itu buku komik Looney Tunes; tetapi *satu* isu sahaja, di mana penulisnya tidak berniat untuk mencipta nama tengahnya. Nama keluarga Coyote disebut dengan "e" panjang ( ), tetapi dalam satu kartun pendek, *[[To Hare Is Human]]*, Wile menyebutnya dengan diftong ( ). Lembaran model terawal bagi watak tersebut sebelum penampilan sulung rasminya (dalam *[[Fast and Furry-ous]]*) memperkenalkan dirinya sebagai "Don Coyote", permainan nama Don Quixote.

## Senarai kartun
Siri ini mengandungi 48 kartun pendek (kebanyakannya sekitar 6–7 minit termasuk tiga "kartun tiga minit, tiga dimensi dalam format skrin lebar"), tiga *webtoon* (2–3 minit), satu kartun khas setengah jam (26 minit), serta satu filem panjang yang menggabungkan aksi nyata dan animasi (91 minit).

 Sebahagian filem animasi *[[Adventures of the Road-Runner]]*

 Kartun ini turut ditayangkan bersama-sama filem yang diiringinya. *Chariots of Fur* mengiringi *[[Richie Rich (filem)|Richie Rich]]*, *Coyote Falls* mengiringi *[[Cats & Dogs: The Revenge of Kitty Galore]]*, *Fur of Flying* mengiringi *[[Legend of the Guardians: The Owls of Ga'Hoole]]*, dan *Rabid Rider* mengiringi *[[Yogi Bear (filem)|Yogi Bear]]*.

 Nama Latin sebenar bagi Greater Roadrunner dan Coyote

## Latar cereka
### Perbadanan Acme (''Acme Corporation'')

Wile E. Coyote seringkali memperoleh peralatan dan peranti yang kompleks daripada syarikat pesanan pos rekaan bernama Perbadanan Acme untuk menangkap Road Runner. Namun, peralatan tersebut sering sahaja gagal dan memakan dirinya balik. Persoalan sama ada peralatan tersebut gagal disebabkan kegagalan pengendalinya ataupun disebabkan kegagalan peralatan tersebut sendiri masih lagi menjadi tanda tanya. Coyote sering kali terbakar sehingga rentung, dihempap sehingga penyek, serta jatuh ke dalam gaung (sesetengah kartun menggabungkan ketiga-tiganya). Ada kalanya produk Acme memang boleh berfungsi dengan baik, tetapi dalam keadaan yang boleh memakan diri Coyote sendiri (senjata makan tuan).

Bagaimana Coyote mendapat wang untuk membeli produk-produk tersebut tidak dijelaskan sehinggalah dalam filem tahun 2003 berjudul *[[Looney Tunes: Back in Action]]*, di mana Coyote dipaparkan sebagai seorang pekerja Acme. Dalam satu episod *[[Tiny Toon Adventures]]*, Wile E. mengatakan protegenya Calamity Coyote memiliki akaun kad kredit Acme tanpa had, yang berkemungkinan boleh jadi salah satu penerangan yang munasabah. Wile E. menjadi "penguji beta" (atau sebenarnya "tikus makmal") Acme turut menjadi salah satu penerangan munasabah. Wile E. turut menggunakan peralatan perang seperti meriam, pelancar roket, bom tangan dan benet yang "umum", bukan produk Acme. Dalam satu iklan komersial Cartoon Network yang mempromosikan Looney Tunes, mereka bertanya kepana Coyote kenapa dia tetap membeli produk Perbadanan Acme walaupun kesemuanya memakan dirinya balik, Coyote menjawab dengan menggunakan papan tanda kayu (*setelah satu lagi produk meletup pada mukanya buat kesekian kalinya*): "Barisan Kredit yang Baik."

## Peraturan
Seperti siri kartun lain, Road Runner dan Coyote turut tertakluk kepada hukum fizik kartun. Contohnya, Road Runner berupaya melalui lukisan gua, sementara Coyote pula tidak boleh (kecuali kalau ada lubang yang boleh menyebabkannya terjatuh). Ada kalanya keadaan tersebut terbalik. Kadang-kadang, Coyote boleh terapung di atas udara untuk beberapa lama sehinggalah dia menyedari bahawa dia akan jatuh. Coyote boleh jatuh lebih laju daripada batu (atau meriam), sehingga dia dihempap oleh objec-objek tersebut.

Dalam *Chuck Amuck: The Life and Times Of An Animated Cartoonist*, adalah didakwa bahawa Chuck Jones dan para pelulis di sebalik pembikinan kartun Road Runner dan Wile E. mematuhi peraturan yang mudah tetapi ketat:
# Road Runner tidak boleh membahayakan Coyote kecuali dengan berbunyi "beep, beep."
# Tiada daya luaran yang boleh membahayakan Coyote—hanya kegagalannya sendiri atau kegagalan produk Acme. Kereta api dan lori dikecualikan dari semasa ke semasa.
# Coyote boleh berhenti bila-bila sahaja—JIKA dia bukan fanatik. (Diulangi: "Seorang fanatik ialah seorang yang menggandakan usahanya semasa dia terlupa akan matlamatnya." —George Santayana).
# Tidak boleh ada dialog langsung kecuali bunyi "beep, beep" dan raungan kesakitan.
# Road Runner mesti sentiasa berada di atas jalan raya—tanpa sebab lain selain daripada hakikat bahawa dia seekor roadrunner.
# Kesemua tindakan mestilah terhad kepada persekitaran semula jadi kedua-dua watak tersebut—gurun barat daya Amerika Syarikat.
# Kesemua peralatan, senjata serta jentera mekanikal mestilah diperolehi daripada Perbadanan Acme.
# Kalau boleh, jadikan graviti musuh utama Coyote.
# Coyote lebih banyak dimalukan daripada dibahayakan oleh kegagalannya.
# Perasaan simpati penonton mestilah sentiasa berpihak kepada Coyote.
# Coyote tidak dibenarkan menangkap Road Runner.

Peraturan sebegini tidak selalunya diikuti, dan melalui satu temu bual beberapa tahun selepas siri tersebut dimulakan, penulis Michael Maltese berkata dia langsung tidak pernah mendengar tentang "peraturan" tersebut.

## Lihat juga
* Looney Tunes
* Merrie Melodies
* Bugs Bunny
* Tom and Jerry

## Rujukan

## Sumber
*Looney Tunes—Stars Of The Show: Wile E. Coyote and Road Runner (official studio site)
*"That WASN'T All, Folks!: Warner Bros. Cartoons 1964–1969", by Jon Cooke

## Pautan luar
*Wile E. Coyote  di Internet Movie Database
*Road Runner  di Internet Movie Database
*"Katalog Ilustrasi ASAL Produk ACME"